TARYBOS BENDRIEJI VEIKSMAI 2004/796/BUSP

2004 m. lapkričio 22 d.

dėl paramos atominės elektrinės Rusijos Federacijoje fizinei apsaugai

EUROPOS SĄJUNGOS TARYBA,

atsižvelgdama į Europos Sąjungos sutartį, ypač į jos 14 straipsnį,

kadangi:

PRIĖMĖ ŠIUOS BENDRUOSIUS VEIKSMUS:

1 straipsnis

Šių bendrųjų veiksmų tikslas yra paremti fizinės apsaugos priemonių įgyvendinimo Rusijos federalinės atominės energijos agentūros A. Bočvaro institute Maskvoje projektą. Projekte numatyti tikslai ir veikla išsamiai aprašomi I priede.

2 straipsnis

Pirmininkaujanti valstybė narė, kuriai padeda Tarybos generalinis sekretorius – vyriausiasis įgaliotinis BUSP, yra atsakinga už šių bendrųjų veiksmų įgyvendinimą.

3 straipsnis

Vokietijos Federacinė Respublika yra atsakinga už šių bendrųjų veiksmų techninį įgyvendinimą pagal jos dvišalę programą šioje srityje.

4 straipsnis

1. Orientacinė finansinė suma šių bendrųjų veiksmų išlaidoms padengti yra 7 730 000 eurų.

2. Komisijai pavedama kontroliuoti ir įvertinti šių bendrųjų veiksmų įgyvendinimo finansinius aspektus.

3. Iš 1 dalyje nurodyto Europos Sąjungos bendrojo biudžeto finansuojamos išlaidos tvarkomos laikantis biudžetui taikomos Bendrijos tvarkos ir taisyklių, išskyrus tai, kad visas išankstinis finansavimas neišlieka Bendrijos nuosavybe.

4. Komisijai atlikti šiame straipsnyje nurodytas užduotis padeda vienas ekspertas, kurio pareigos yra nustatytos II priede.

5 straipsnis

Taryba ir Komisija užtikrina deramą šių bendrųjų veiksmų, kitos Bendrijos pagalbos ir valstybių narių teikiamos dvišalės pagalbos koordinavimą.

6 straipsnis

1. Pirmininkaujanti valstybė narė, kuriai padeda Tarybos generalinis sekretorius – vyriausiasis įgaliotinis BUSP, kas šešis mėnesius pateikia pranešimą Tarybai apie šių bendrųjų veiksmų įgyvendinimą ir remiantis I priedo 5 punkte nurodytos įgyvendinančios organizacijos pateiktais pranešimais. Šiuose pranešimuose taip pat įvertinamas Rusijos Federacijos gebėjimas priimti ir panaudoti teikiamą pagalbą. Komisija visokeriopai dalyvauja pateikiant pranešimus ir vykdant kitas susijusias užduotis.

2. Taryba gali priimti sprendimą sustabdyti programos įgyvendinimą, jei Rusijos Federacija:

7 straipsnis

Šie bendrieji veiksmai įsigalioja jų priėmimo dieną.

Jie nustoja galioti po trejų metų nuo jų priėmimo dienos, nebent Taryba nuspręstų kitaip.

8 straipsnis

Šie bendrieji veiksmai skelbiami Europos Sąjungos oficialiajame leidinyje.

(1) OL L 157, 1999 6 24, p. 1. Bendroji strategija su pakeitimais, padarytais Europos Vadovų Tarybos bendrąja strategija 2003/471/BUSP (OL L 157, 2003 6 26, p. 68).

(2) OL L 331, 1999 12 23, p. 11. Bendrieji veiksmai su pakeitimais, padarytais Sprendimu 2002/381/BUSP (OL L 136, 2002 5 24, p. 1).

(3) OL L 327, 1997 11 28, p. 3.

I PRIEDAS

PARAMA ATOMINIŲ ELEKTRINIŲ RUSIJOJE FIZINEI APSAUGAI

1. Paaiškinamojo pobūdžio informacija

2003 m. gruodžio 12 d. Europos Vadovų Taryba priėmė ES kovos su masinio naikinimo ginklų platinimu strategiją, kuri inter alia išreiškia Europos Sąjungos pasiryžimą skatinti stabilumą tarptautinėje ir regioninėje aplinkoje stiprinant Sąjungos bendras su kitomis valstybėmis grėsmių mažinimo programas, kuriomis siekiama paremti nusiginklavimą, pavojingų medžiagų, objektų kontrolę ir apsaugą bei ekspertizę.

Branduolinių medžiagų ir objektų, įskaitant pasenusius reaktorius ir jų panaudotą kurą, fizinė apsauga yra viena iš konkrečių priemonių, numatytų ES kovos su masinio naikinimo ginklų platinimu strategijoje.

Atominių elektrinių Rusijos Federacijoje fizinės apsaugos srityje dedamos pastangos ir pagal tarptautines iniciatyvas. Iš valstybių narių ypač aktyviai šioje srityje veikia Vokietija.

2. Aprašymas

Projektu bus finansuojamas fizinės apsaugos priemonių įgyvendinimas vienoje atominėje elektrinėje Rusijoje. Juo papildomi dvišaliai projektai, kuriuos Rusijos Federacijoje įgyvendina Vokietija.

Maskvoje įsikūrusi A. Bočvaro instituto elektrinė (VNIINM) turi skiliųjų medžiagų, kurios turi būti apsaugotos nuo bet kokio diversijos bandymo. Tuo tikslu bus pastatyta nauja, sustiprinta ir patikima saugykla. Ši saugykla bus aprūpinta moderniomis specializuotomis apsaugos priemonėmis, pavyzdžiui, prieigos kontrolės sistemomis ir fizinėmis kliūtimis.

Projektu bus finansuojamas patikimos saugyklos projektavimas ir statyba bei jos specializuotos fizinės apsaugos įrangos pirkimas ir sumontavimas. Dėl akivaizdžių saugumo priežasčių tikslus veiklos ir įrangos aprašymas negali būti atskleistas. Tipiškos įrangos dalys yra, pvz., išorinės ribos užtvarai, prieigos kontrolės sistemos, fiziniai barjerai, kontrolės ir stebėsenos sistemos.

3. Tikslai

Bendrasis tikslas: prisidėti prie atominių elektrinių Rusijoje fizinės apsaugos stiprinimo sumažinant branduolinių skiliųjų medžiagų vagystės ir sabotažo pavojų.

Projekto tikslas: pagerinti Rusijos federalinės atominės energijos agentūros FAEA (anksčiau – MINATOM) A. Bočvaro institute Maskvoje esančių skiliųjų medžiagų fizinę apsaugą.

Projekto rezultatai: pristatyti ir sumontuoti naują patikimą skiliųjų medžiagų saugyklą, aprūpintą specializuotomis apsaugos priemonėmis.

4. Naudos gavėjai

Pagrindinės organizacijos, gausiančios naudą iš įvykdyto projekto, yra Federalinė atominės energijos agentūra (FEAE) ir A. Bočvaro institutas (VNIINM).

5. Valstybės narės organizacija, kuriai patikimas projekto techninis įgyvendinimas

Valstybė narė: Vokietijos Federacinė Respublika

Įgyvendinanti organizacija: Federalinė užsienio reikalų ministerija (Auswärtiges Amt), kuriai prižiūrėti projektą padeda Bundesamt für Wehrtechnik und Beschaffung. Projekto įgyvendinimo technines užduotis atliks bendrovė GRS (Gesellschaft für Anlagen- und Reaktor-Sicherheit mbH).

6. Trečiosios šalies dalyvavimas

Rusijos Federacija pateiks sumą, lygią 7 730 000 eurų. Patikimos saugyklos su sumontuota įranga bendros išlaidos yra įvertintos 13 000 000 eurų.

GRS ekspertai prižiūrės, kaip įgyvendinamos užduotys, kurias atlikti pavesta Rusijos organizacijoms, ir užtikrins visišką darną su veikla, kurią finansuoja Vokietija ir Rusijos Federacija. Įrangą tieks bendrovės, turinčios Rusijos valdžios institucijų išduotus būtinus sertifikatus.

7. Reikiamos priemonės

Komponentai ir paslaugos naujos patikimos saugyklos statybai ir specializuotai fizinės apsaugos įrangai.

5 750 000 eurų centrinės saugyklos statybai ir 1 840 000 eurų specializuotos fizinės apsaugos įrangos pirkimui. Be to, į projekto bendras išlaidas įtraukiama 40 000 eurų suma padengti įgyvendinančiosios organizacijos kelionių išlaidoms ir išmokoms, tiesiogiai susijusioms su projekto valdymu, taip pat vertimo išlaidoms. Be to, nenumatytoms išlaidoms yra numatytas 100 000 eurų rezervas.

8. Trukmė

Planuojama projekto trukmė yra treji metai.

9. Pranešimų pateikimas

Įgyvendinančioji organizacija parengs:

— Pranešimą apie pradinį laikotarpį po šešių įgyvendinimo mėnesių.

— Pranešimus apie pažangą kas šeši mėnesiai per visą projekto laiką.

— Galutinį pranešimą prieš du mėnesius iki užduočių atlikimo.

Pranešimai bus siunčiami generaliniam sekretoriui – vyriausiajam įgaliotiniui BUSP ir Komisijai.

10. Orientacinė finansinė suma projekto išlaidoms padengti

Visos projekto išlaidos yra 7 730 000 eurų.

Projekto biudžetas

Biudžeto pozicijos Tūkstančiai eurų (1) I. Centrinės saugyklos statyba: (a) techninis aprašymas ir projektavimas 300 (b) senosios saugyklos išmontavimas 500 (c) studijos ir dokumentai, reikalingi licencijoms gauti 200 (d) pagrindiniai statybos darbai 3 000 (e) pastato užbaigimas ir atidavimas eksploatacijai 1 000 (f) GRS techninė parama statybai 750 Iš viso I 5 750 II. Specifinė apsaugos įranga: (a) įrangos specifikacijos 100 (b) įranga, kurią sudaro: 1 100 — išorinės ribos apsauga 400 — prieigos kontrolės sistema 200 — fizinės kliūtys (durys, langai) 100 — kontrolės ir stebėsenos apsaugos sistema 200 — radiacijos stebėsena 200 (c) licencijavimas, užsakymas, įrangos priėmimas 100 (d) įrangos sumontavimas 300 (e) GRS techninė parama 240 Iš viso II 1 840 III. Įgyvendinančios organizacijos išlaidos: — kelionių išlaidos (ir išlaidos išmokoms) (2) 30 — vertimo išlaidos (3) 10 IV. Nenumatytos išlaidos (4) 100 Iš viso III + IV 140 V. Vieno eksperto bendra kaina (4 straipsnis, 4 paragrafas) 207 IŠ VISO 7 937

(1) Maksimaliais vertinimais.

(2) Įgyvendinančios organizacijos darbuotojų komandiruotėms, tiesiogiai susijusioms su įgyvendinimu.

(3) Už sutarčių dokumentų ir susirašinėjimo vertimą iš anglų kalbos į vokiečių kalbą ir atvirkščiai.

(4) Leistinos tik gavus išankstinį raštišką Komisijos sutikimą.